Cory Doctorow

Cory Doctorow (utspraken ; * 17. Juli 1971 in Toronto) is en kanaadschen Blogger, Journalist un Science-Fiction-Schriever. He sett sik för en liberaler Oorheverrecht un för Creative Commons in un bruukt de Lizenzen ok för siene Böker.

 Leven 

Doctorow is 1971 in Toronto boren. He hett sien Highschool-Diplom an de SEED-School maakt is aver ahn Afsluss von de Universität afgahn.

In’n Juni 1999 hett he tohoop mit John Henson un Grad Conn de Firma Opencola för fre’e P2P-Software grünnt. De Firma hebbt se in’n Sommer 2003 an de Open Text Corporation in Waterloo verköfft.http://uscpublicdiplomacy.com/index.php/about/bio_detail/cory_doctorow/

Doctorow is denn na London tagen un hett för veer Johr för de Electronic Frontier Foundation arbeidt un de Open Rights Group mit opstellt. Disse Arbeid hett he in’n Januar 2006 opgeven, dat he mehr Tied för dat Schrieven hett. 2006/2007 weer he mit en Fulbright-Stipendium an’t USC Center on Public Diplomacy. 2007 güng he denn trüch na London.

Doctorow is sied den 26. Oktober 2008 mit Alice Taylor verheiraadt. De beiden hebbt en Dochter tohoop.

 Schriever 

Down and Out in the Magic Kingdom, Doctorow sien eerst Roman, is in’n Januar 2003 rutkamen un weer de eerste Romaan, de ünner de Creative-Commons-Lizenz CC-BY-NC-ND freegeven weer, de de Lesers verlöövt, dat Book wiedertogeven, solang se dor man keen Geld mit maakt un dat Book nich verännert.

In’n Februar 2004 hett Doctorow dat Book denn ünner de Creative-Commons-Lizenz CC-BY-NC-SA freegeven, de ok dat Verännern verlöövt, dat to’n Bispeel ok Fan-Fiction mööglich is. Dat Book weer för en Nebula Award nomineerthttp://www.worldswithoutend.com/books_nebula_index.asp un hett 2004 den Locus Award för den Besten Eersten Romaan wunnen.

Doctorow hett siene annern Böker ok all ünner CC-BY-NC-SA freegeven, jümmer gliektiedig mit de druckte Utgaav.

Sien Kortgeschichten-Band A Place So Foreign and Eight More is 2004 rutkamen un hett en Sunburst Award kregen. De Geschicht 0wnz0red ut den Band hett 2004 den Nebula Award för de Beste Kortgeschicht kregen.http://www.locusmag.com/SFAwards/Db/Nebula2004.html

De Romaan Little Brother is 2008 rutkamen un weer 2009 för en Hugo Award nomineert un hett den Prometheus Awardhttp://lfs.org/releases.htm un Sunburst Awardhttp://www.sunburstaward.org/content/2009-winners för 2009 wunnen un ok den John W. Campbell Memorial Award.

 Verscheel över’t Oorheverrecht 

Doctorow meent, dat dat Oorheverrecht liberaler warrn schall, dat dat verlöövt wesen schall, Warken free wiedertogeven, vonwegen dat dat sounso nich mööglich is, de Warken ünner Kuntrull to hollen. He seggt, dat Autoren Kuntrull över dat Verköpen von jemehr Warken hebben schöölt. Dat Wiedergeven, ahn dat dor Geld in’t Speel is, fallt dor aver nich ünner.

Doctorow geiht ok gegen dat Digital Rechtenmanagement gegen an, vonwegen dat dat dat Bruken von Warken inschränkt, för de de Brukers betahlt hebbt.

 Priesen 

 2000 John W. Campbell Award for Best New Writerhttp://www.nesfa.org/data/LL/Hugos/hugos2000.html
 2004 Locus Award for Best First Novel för Down and Out in the Magic Kingdom
 2004 Sunburst Award för A Place So Foreign and Eight More
 2007 Electronic Frontier Foundation Pioneer Awardhttp://www.privacydigest.com/2007/03/31/eff%20yochai%20benkler%20cory%20doctorow%20and%20bruce%20schneier%20win%20eff%20pioneer%20awards
 för Little Brother:
  2009 John W. Campbell Memorial Awardhttp://www.worldswithoutend.com/books_campbell_index.asp?at=CA&emulate=&navi=%23year09&Page=1&PageLength=10
   2009 Prometheus Award
   2009 Sunburst Award.

 Warken 
 Science-Fiction-Romaans 
 Down and Out in the Magic Kingdom (Tor Books, 2003)
 Eastern Standard Tribe (Tor Books, 2004)
 Someone Comes to Town, Someone Leaves Town (Tor Books, 2005)
 Little Brother (Tor Books, 2008)
 Makers (Tor Books, 2009)
 For The Win (Tor Books, 2010)

 Kortgeschichten un Anthologien 
 0wnz0red, Kortgeschicht, 2002
 Truncat (Kortgeschicht), 2003
 A Place So Foreign and Eight More (Kortgeschichten-Band, Four Walls Eight Windows, 2003)
 i, robot (för’n Hugo nomineert Kortgeschicht, InfiniteMatrix.net, 2005)
 Overclocked: Stories of the Future Present (Kortgeschichten-Band, Thunder's Mouth Press, 2007)  ISBN 1560259817
 Scroogled, 2007
 True Names, (Kortgeschicht mit Benjamin Rosenbaum) in Fast Forward 2, Lou Anders, ISBN 978-1-59102-692-1, 2008

 Annern Kraam 
 Ebooks: Neither E Nor Books.  (Online-Text) (12. Februar 2004)
 Glenn Yeffeth, ed., The Anthology at the End of the Universe?, Kapitel Wikipedia: A Genuine H2G2-Minus the Editors, Benbella Books ISBN 1-932100-56-3
 The Complete Idiot’s Guide to Publishing Science Fiction (Alpha Books, 2000)
 Essential Blogging (O'Reilly and Associates, 2002). ISBN 0-596-00388-9
 /usr/bin/god  (Romaan; Tor Books)
 Content: Selected Essays on Technology, Creativity, Copyright, and the Future of the Future (September, 2008)
 There’s a Great Big Beautiful Tomorrow / Now is the Best Time of Your Life (Novella)

 Footnoten 

 Weblenken 

 Cory Doctorow sien Websteed (engelsch)
 Blog Boing Boing (engelsch)

Kategorie:Schriever
Kategorie:Journalist
Kategorie:Mann
Kategorie:Engelsch
Kategorie:Boren 1971
Kategorie:Börger von Kanada